Seljametsa muuseumi juhataja Laine Järvemäe oli külaelanikele tänulik selle eest, et muuseumis on just kõige enam esemeid ja arhiividokumente Vaskrääma külast. Paikuse kodu-uurijate seltsing on möödunud aastal väljaannud oma toimetiste sarja "Kahe jõe vahel" 5. vihiku, mis on  tervelt pühendatud Vaskrääma ajaloo ja elu tuvustamisele. Raamatu kaantevahele saamiseks on väga suure töö ärateinud Elvy Ennis. Juhataja juhtis tähelepanu ka sellele, kui oluline on ajaloomaterjalide talletamine muuseumi riiulitele. Tänapäeva kiiresti muutuvas ajas omavad ajaloolist väärtust isegi juba 15-20 aastatagused esemed. Näidates 10-15 aastastele lastele alumiiniumist valmistatud nõusid, ei suudeta mõista, et mitte palju aega tagasi söödi ka niisugustest nõudest. "Minu koeral on palju paremad ja  ilusamad toidunõud," olevat üks muuseumit külastanud lastest hiljaaegu tagasi imestanud. "Muuseumile võib kõike vana näidata, enne kui selle minema visata soovite," rääkis Järvemäe, kes tõi näiteks Järvakandis toodetud sinakasrohelisest klaasist valmistatud kaheksakandilised teeklaasid, mida muuseumil seni pole õnnestunud hankida kuigi neid olevat omal ajal toodetud maailmas kõige arvukamalt.